“ગુજરાતી કેથલિક સમાજ ઓફ યુએસએ”ના ઉપક્રમે તા. ૧૨ ઓક્ટોબર, ૨૦૧૩ના શનિવારે ગુજરાતથી પધારેલ ફા. વર્ગિસ પૉલના વરદ હસ્તે “પવિત્ર ખ્રિસ્તયજ્ઞ” અર્પણ કરવામાં આવ્યો હતો. ગુજરાતી સાહિત્યમાં ખ્યાતનામ નામ, એટલે “સવાયા ગુજરાતી” ફા. વર્ગિસ! ગુજરાતી કેથલિક પરિવારો બપોરના બે કલાકે “અવર લેડી ઓફ માઉન્ટ કાર્મેલ ચર્ચ”, વુડબ્રીજ, ન્યુ જર્સીના સ્થળે ૪૫ ગુજરાતી લોકપ્રિય પુસ્તકોના સર્જકના હસ્તે અર્પણ થનાર ‘પરમપૂજા’માં હાજરી આપવા પધાર્યાં હતાં.